मेजबान थाईलैंड ने कहा- हनुमान की तरह समर्पण दिखाएं एथलीट
Asian Athletics Championships 2023 Mascot. वेबसाइट पर लिखा - हनुमान की तरह की एथलिट को समर्पण दिखाना चाहिए; 12 जुलाई से होगी शुरुआत
भगवान हनुमान बुधवार को शुरू होने वाली एशियाई एथलेटिक्स चैंपियनशिप के मैस्कॉट होंगे। इसे चैंपियनशिप की स्थापना की 50वीं एनिवर्सरी पर आयोजित किया जा रहा है। चैंपियनशिप 12 से 16 जुलाई तक खेली जाएगी।
भगवान हनुमान की तरह ही लक्ष्य पाने के लिए करनी होगी मेहनत
मैस्कॉट का चयन मेजबान देश की ऑर्गेनाइजिंग कमेटी करती है। एशियन एथलेटिक्स चैंपियनशिप 2023 की वेबसाइट पर मेजबान ने लिखा है- हनुमान, राम की सेवा में गति, शक्ति, साहस और बुद्धि सहित कई पावर्स का इस्तेमाल करते हैं। साथ ही हनुमान की सबसे बड़ी पावर उनकी अविश्वसनीय रूप से दृढ़ निष्ठा और भक्ति है। इसी तरह एक लक्ष्य को पाने के लिए एथलीट को भी इन क्वालिटी की जरूरत है।
भारत के प्लेयर्स भी लेंगे भाग
25वीं एथलेटिक्स चैंपियनशिप 2023 में एशिया के तमाम एथलीट भाग लेंगे। भारत के शॉट पुट प्लेयर तजिंदर पाल सिंह तूर और लॉन्ग जंप खिलाड़ी मुरली श्रीशंकर के नेतृत्व में देश को चैंपियनशिप में अच्छे प्रदर्शन की उम्मीद है। पांच दिन चलने वाली एशियन एथलेटिक्स चैंपियनशिप के लिए भारतीय टीम शनिवार रात दिल्ली और बेंगलुरु से बैंकॉक के लिए रवाना हुई।
बैंकॉक में मौजूद एथलीट 45 अलग-अलग ट्रैक और फील्ड स्पर्धाओं में प्रतिस्पर्धा करेंगे, जिसमें कोई मैराथन कार्यक्रम निर्धारित नहीं है। थाईलैंड के अलावा आठ देशों की टीमें इवेंट के हर गेम में हिस्सा लेंगीं। इसमें हॉन्गकॉन्ग, चीन, भारत, इंडोनेशिया, जापान, साउथ कोरिया, मलेशिया, फिलिपींस और सिंगापुर शामिल हैं।
नीरज चोपड़ा नहीं खेलेंगे 
ओलिंपिक चैंपियन नीरज चोपड़ा और काॅमनवेल्थ गेम्स के मेडल विनर अविनाश साबले बैंकॉक में एशियाई एथलेटिक्स चैंपियनशिप 2023 में भारतीय टीम का हिस्सा नहीं होंगे। चोपड़ा और साबले इस समय विदेश में हैं और अगस्त में वर्ल्ड चैंपियनशिप के लिए ट्रेनिंग ले रहे हैं।
हर दो साल में होती है चैंपियनशिप 
एशियन एथलेटिक्स चैंपियनशिप हर दो साल में आयोजित होती है। हालांकि 2021 में कोविड के कारण मेजबान चीन आयोजन नहीं करा सका था। इससे पहले 2019 में आखिरी बार चैंपियनशिप कतर की राजधानी दोहा में हुई थी।
एशियन एथलेटिक्स चैंपियनशिप 2023 में भारत के खिलाड़ी
